Драма "&lt;a href="%D0%9A%D0%BE%D0%B4%20%D0%9A%D1%83%D1%9B%D0%B5/%D0%9A%D0%B0%D0%B1%D1%83%D0%BB"&gt;Код Куће/Кабул&lt;/a&gt;" ("-{Homebody/Kabul,}-") представљена је на њујоршкој сцени 2001. Први део драме под именом "Код куће" првобитно је постављен као монолог у једном чину у Лондону 1999, да би Кушнер за ово ново извођење написао други део "Кабул". Ова драма се бави актуелним питањем уздизања исламских екстремиста на Блиском истоку. У једном тренутку у драми млада Авганистанка пребацује Американки због подршке Западних сила Талибанима готово пророчким речима: "Ако толико волиш Талибане зашто их не доведеш у Њујорк? Не брини они ће свакако доћи у Њујорк". Исте године у току проба за премијеру ове представе догодио се терористички напад на Светски трговински центар 11. септембра. Због овог контроверзног дела и зато што је драмски текст директно критиковао утицај влада Запада на јачање талибана, представа "Код Куће/Кабул" је наишла на резервисане оцене позоришне критике и публике у САД. Кушнер је у интервјуима инсистирао да упркос жаљењу и туговању за жртвама напада, није време за ћутање интелектуалаца и уметника о овом проблему. "Код куће/Кабул" је постављен у Народном позоришту 2009. године у режији Жељка Ђукића. Главне улоге су тумачили Душанка Стојановић Глид, Дарко Томовић, Хана Селимовић, Михаило Лађевац, Нела Михаиловић, Слободан Бештић, Ненад Стојменовић и Небојша Кундачина.